Նախ առաջին հերթին ասեմ, որ գրառումը կատարելուց առաջ մի փոքր ուսումնասիրեցի Դիգնիդադ գաղութի պատմությունը։ Գաղութը, որը այժմ կոչվում է Վիլլա Բավարիա, գտնվում է Չիլիում և 1961 թվականից մինչև 1991 թվականները հանդիսացել է խոշտանգումների, տանջանքների, հանցագործությունների վայր, որի ետևում կանգնած է եղել բռնապետ Պինոչետը։ 1970-ականներին գալով իշխանության՝ Պինոչետը իր բոլոր թշնամիներին ուղարկում էր Դիգնիդադ, որտեղ նրանք ենթարկվում էին աննկարագրելի խոշտանգումների։ Դիգնիդադը ևս ուներ իր բռնապետին՝ Փոլ Շուֆերը, ով լինելով նացիստ, եկել էր Չիլի իր սև գործը շարունակելու։